Source: http://docplayer.fi/2182227-Kuntien-ictpalvelut-ja-niiden-jarjestaminen-8-2015-kunnat.html
Timestamp: 2018-05-20 14:06:57+00:00
Document Index: 12204498

Matched Legal Cases: ['kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ']

Kuntien ICTpalvelut. ja niiden järjestäminen 8/2015. Kunnat - PDF
Kuntien ICTpalvelut. ja niiden järjestäminen 8/2015. Kunnat
Download "Kuntien ICTpalvelut. ja niiden järjestäminen 8/2015. Kunnat"
1 Kuntien ICTpalvelut ja niiden järjestäminen 8/2015 Kunnat
3 Kuntien ICT-palvelut ja niiden kehittäminen Valtiovarainministeriön julkaisuja 8/2015 Kunnat
4 Painotuote VALTIOVARAINMINISTERIÖ PL 28 (Snellmaninkatu 1 A) VALTIONEUVOSTO Puhelin (vaihde) Internet: Taitto: Pirkko Ala-marttila /VM-julkaisutiimi Juvenes Print - Suomen Yliopistopaino Oy, 2015
5 Kuvailulehti Julkaisija ja julkaisuaika Valtiovarainministeriö, helmikuu 2015 Tekijät Denis Galkin, Evgeniya Kurvinen, Juho Lehtoviita, Jarkko Pesu ja Tomi Voutilainen Julkaisun nimi Kuntien ICT-palvelut ja niiden järjestäminen Asiasanat hankinnat, kuntaliitokset, tietohallinto, hallintosopimus, hankintasopimus Julkaisusarjan nimi ja numero Valtiovarainministeriön julkaisuja 8/2015 Julkaisun myynti/jakaja Julkaisu on saatavissa pdf-tiedostona osoitteesta Samassa osoitteessa on ohjeet julkaisun painetun version tilaamiseen. Painopaikka ja -aika Juvenes Print - Suomen Yliopistopaino Oy, 2015 ISBN (nid.) ISSN (nid.) ISBN (PDF) ISSN (PDF) Sivuja 134 Kieli Suomi Tiivistelmä Suomen kuntakenttä muuttuu jatkuvasti kuntaliitosten myötä. Myös ICT-palveluiden tuotantoa pyritään kunnissa tekemään yhteistyössä erilaisilla malleilla. Kuntien tulee varautua hyvissä ajoin ennen muutoksen toimeenpanoa erilaisiin hallinnollisiin, organisatorisiin tai palveluita koskeviin uudistuksiin. Keskeisimmät lait ICT-hankintoja toteutettaessa ovat laki julkisista hankinnoista (348/2007, hankintalaki), kuntalaki (365/1995) ja laki julkisen hallinnon tietohallinnon ohjauksesta (634/2011, tietohallintolaki). ICT-hankintoihin liittyy lukuisia erityispiirteitä muihin hankintoihin nähden. Tärkein näistä on hankintayksikön velvollisuus huomioida tietohallintolaissa asetettu vaatimus tietojärjestelmien yhteentoimivuuden turvaamisesta. Ohjeessa käsitellään niitä seikkoja, jotka hankintayksikön, erityisesti kunnan, on otettava huomioon ICT-hankintaa tehdessä. Tämä pitää sisällään niin hankintalain, kuntalain kuin myös tietohallintolain asettamat vaatimukset. Ohjeessa sivutaan myös erityislainsäädännön asettamia erityisehtoja. Ohje pyrkii kuljettamaan lukijan koko hankintaprosessin läpi hankinnan suunnittelusta hankintasopimuksen allekirjoittamiseen. Riidanratkaisun käsittely on rajattu ohjeen sisällön ulkopuolelle.
6 Presentationsblad Utgivare och datum Finansministeriet, februari 2015 Författare Denis Galkin, Evgeniya Kurvinen, Juho Lehtoviita, Jarkko Pesu ja Tomi Voutilainen Publikationens titel Kuntien ICT-palvelut ja niiden järjestäminen Publikationsserie och nummer Finansministeriet publikationer 8/2015 Beställningar/distribution Publikationen finns på finska i PDF-format på Anvisningar för beställning av en tryckt version finns på samma adress. Tryckeri/tryckningsort och -år Juvenes Print Finlands Universitetstryckeri Ab, 2015 ISBN (nid.) ISSN (nid.) ISBN (PDF) ISSN (PDF) Sidor 134 Språk Finska Sammandrag Det finländska kommunfältet förändras kontinuerligt i takt med kommunsammanslagningar. Olika slags samarbetsmodeller tillämpas även i anslutning till produceringen av IKT-tjänster. Kommunerna bör förbereda sig för olika administrativa, organisatoriska och servicemässiga reformer i god tid innan ändringarna verkställs. De viktigaste lagar som tillämpas vid IKT-upphandlingar är lagen om offentlig upphandling (348/2007), kommunallagen 365/1995) och lagen om styrning av informationsförvaltningen inom den offentliga förvaltningen (634/2011, informationsförvaltningslagen). IKT-upphandlingarna har flera särdrag jämfört med andra upphandlingar. Det viktigaste är upphandlingsenhetens skyldighet att iaktta informationsförvaltningslagens krav om att säkerställa interoperabiliteten mellan informationssystemen. Anvisningen behandlar frågor som upphandlingsenheten, speciellt kommunerna, ska ta i beaktande då de utför IKT-upphandlingar. Dessa inkluderar krav som ställs i såväl upphandlingslagen, kommunallagen som informationsförvaltningslagen. Anvisningen tangerar även särskilda villkor som ställs i speciallagar. Syftet med anvisningen är att guida läsaren genom hela upphandlingsprocessen från planeringsskedet till undertecknandet av ett upphandlingsavtal. Behandlingen av tvistemål har avgränsats från anvisningen.
7 Description page Publisher and date Ministry of Finance, January 2015 Author(s) Denis Galkin, Evgeniya Kurvinen, Juho Lehtoviita, Jarkko Pesu ja Tomi Voutilainen Title of publication Kuntien ICT-palvelut ja niiden järjestäminen Publication series and number Ministry of Finance publications 8/2015 Distribution and sale The publication can be accessed in pdf-format in Finnish at There are also instructions for ordering a printed version of the publication. Printed by Juvenes Print Finland University Print Ltd, 2015 ISBN (nid.) ISSN (nid.) ISBN (PDF) ISSN (PDF) No. of pages 134 Language Finnish Abstract Summary of contents of guidelines Finland s municipal scene is undergoing continuous change due to municipal mergers. In addition, efforts are being made within municipalities to collaborate in ICT service production on the basis of various models. Well in advance of such changes, municipalities must prepare to engage in various administrative, organisational or service-based reforms. The key legislation on the execution of ICT purchases comprises the Act on Public Contracts (348/2007, Purchasing Act), the Local Government Act (365/1995) and the Act on Information Management Governance in the Public Administration (634/2011). ICT purchases involve a range of special aspects when compared to other types of purchases. The most important of these is the obligation of the purchasing unit to take account of the provision given in the Act on Information Management Governance in the Public Administration, requiring that the interoperability of information systems be ensured. The guidelines cover those issues which the purchasing unit, particularly the municipality, must take into account when making ICT purchases. This includes the provisions set out in the Act on Public Contracts, the Local Government Act and the Act on Information Management Governance in the Public Administration. The guidelines also refer to special terms and conditions set forth in special legislation. They seek to take the reader through the entire purchasing process, from the planning phase to signing the purchasing contract. The resolution of disputes is not covered by the guidelines.
9 Lukijalle Tämä ohje on tehty osana valtionvarainministeriön kunta- ja palvelurakennemuutosten ICT-tukiohjelmaa, jonka tavoitteena on varmistaa, että kuntaorganisaatioissa (kunnat, kuntayhtymät ja muut kunnalliset organisaatiot) toiminta voi liitostilanteissa tai rakennemuutoksesta huolimatta jatkua katkotta myös ICT-palveluiden tuotannossa. Ohje on suunnattu ensisijaisesti kunnille, mutta suuri osa ohjeen sisällöstä soveltuu käytettäväksi myös muussa julkisessa ICT- hankintatoiminnassa ja laajemmin julkisen hallinnon hankintatoiminnassa. Ohjeen lähtökohtana on ollut sekä kuntaliitosten että tiiviin yhteistyön lisääntyvä määrä kuntasektorilla. Samoin ohjeessa on huomioitu yleisesti nopea tietotekninen kehitys, jonka seurauksena kunnat ovat ulkoistaneet omia ICT-toimintojaan ja siirtyneet enenevässä määrin käyttämään palveluperustaista tietoteknologiaa. Vuosina Suomessa on toteutunut 69 kuntaliitosta, minkä seurauksena kuntien lukumäärä on vähentynyt tänä aikana 111 kunnalla. Tämä on noin neljännes kuntien kokonaismäärästä. Lisäksi kunnat ovat yhtiöittäneet ICT-toimintoja pääosin alueellisiksi yhteisiksi yksityisoikeudellisiksi yhteisöiksi, jolloin ICT-palveluita tuotetaan suuremmissa yksiköissä erilaisten kuntien tarpeisiin. Kuntien yhdistyminen on johtanut tilanteisiin, joissa kuntien tietojärjestelmiä ja käyttöympäristöjä on jouduttu yhdistämään ja yhdenmukaistamaan. Tämä on osaltaan luonut sekä teknisiä että sopimusoikeudellisia haasteita ICT-palveluiden tuottamisessa. ICT-muutoksena ei tule nähdä vain kuntaliitoksia ja niihin liittyviä toimia. ICT-muutos pitää sisällään niin markkinoilla olevien ICT-palveluiden muuttumista, kuin myös kunnassa mahdollisia laajoja siirtymisiä uusiin tai uudentyyppisiin järjestelmiin. Näillä on merkittävä vaikutus kunnan järjestelmäkokonaisuuteen. Tämän vuoksi ohjeessa on huomioitu tällaisiin ICT-muutoksiin liittyvät keskeiset hankinta- ja sopimusoikeudelliset seikat, jotka kunnan on otettava huomioon mahdollisessa muutostilanteessa. ICT-muutokset luovat tarpeen uusien ICT-hankintojen tekemiselle. Hyvin suunniteltu ja toteutettu ICThankinta on sellainen, joka huomioi hankkijan nykyisen järjestelmätilanteen sekä mahdollistaa tulevaisuudessa tapahtuvat tietotekniset uudistukset. Olemme katsoneet, että hyvän hankinnan tekeminen perustuu ennen kaikkea hankinnan tavoitteiden tunnistamiseen, hankittavan tuotteen tuntemiseen ja hankintalainsäädännön ymmärtämiseen sekä hyvään sopimuksen laadintaan. Tämän vuoksi olemme pyrkineet avaamaan mahdollisimman yksityiskohtaisesti ja helposti ymmärrettävästi sitä, kuinka ICT-hankinta tulee toteuttaa, jotta virheiltä hankintamenettelyssä vältyttäisiin. Tämän lisäksi olemme käyneet seikkaperäisesti läpi niitä asioita, joihin tulee erityisesti kiinnittää huomiota laadittaessa sopimusta ICT-hankinnasta.
10 Kiitämme valtiovarainministeriön edustajia sekä Kuopion, Rovaniemen, Hämeenlinnan ja Kouvolan kaupungin sekä Pohjois-Karjalan Tietotekniikkakeskus Oy:n, LapIT Oy:n ja Istekki Oy:n edustajia osallistumisesta ohjeen laatimisen taustoittamiseen sekä taustaaineistojen toimittamiseen. Toivomme, että tästä ohjeesta on hyötyä kaikille niille, jotka työskentelevät ICT-muutosten parissa. Denis Galkin, Evgeniya Kurvinen, Juho Lehtoviita, Jarkko Pesu ja Tomi Voutilainen
11 11 Sisältö Lukijalle...9 Tiivistelmä Kuntien tietohallinto ja ICT-palvelut Tietohallinto julkisena hallintotehtävänä ICT-palvelut osana tietohallintoa Kuntien välinen yhteistyö ja kuntaliitokset Kuntien palveluiden järjestäminen ja yhteistyö Yleisesti ICT-palveluiden järjestämismuodon valinta Yhteistoiminta kunnissa Sidosyksikköhankinnat Tehtävän hoitaminen sopimusperusteisesti Yleisesti Tehtävän hoitaminen julkisella hallintosopimuksella Tiedonhallinnan vastuut kuntien välisessä yhteistyössä ja kuntaliitoksissa Sopimuksien järjestäminen ja hankinnat Hankintojen ja palvelujen järjestämiseen liittyvät päätökset Hankintojen suunnittelu ja kokonaisarkkitehtuuri Hankintakohteiden määrittely ja hankinnan ennakoidun arvon laskenta Hankintamenettelyt ja niiden valinta organisaatiomuutostilanteissa Yleistä hankintamenettelyistä ja niiden valinnasta Avoin menettely ja rajoitettu menettely Avoin menettely Rajoitettu menettely Kilpailullinen neuvottelumenettely Kilpailullinen neuvottelumenettely ja sen käyttöedellytykset Kilpailullisen neuvottelumenettelyn kulku, määräajat ja käyttötilanteet Neuvottelumenettely Neuvottelumenettely ja sen käyttöedellytykset Neuvottelumenettelyn kulku, määräajat ja käyttötilanteet...62
12 Suorahankinta Suorahankinnasta yleisesti Suorahankinta tuloksettoman hankintamenettelyn jälkeen Suorahankinta teknisestä tai yksinoikeuteen perustuvasta syystä Suorahankinta ennalta arvaamattomasta syystä Suorahankinta tutkimus- ja tuotekehitystarkoituksessa Suorahankinta lisähankintana Suorahankinta ja kuntaliitostilanteet Tarjouspyyntöjen laadinta ja kokonaistaloudellisen edullisuuden määrittäminen Voimassa olevien sopimusten vaikutus tarjouspyyntöön Yhteentoimivuuden vaatimus sekä tarjoajien tasapuolisen ja... syrjimättömän kohtelun periaate Yhteentoimivuuden huomioiminen julkisissa hankinnoissa Hankintamenettelyn vaiheittaisuus Soveltuvuus Tekniset eritelmät eli minimivaatimukset Vertailuperusteet Yleisiä vertailuperusteita Laitehankinnat Tietojärjestelmät ja ohjelmistot Palvelut Tarjouspyynnön julkaiseminen ja tarjousten vertailu Tarjouspyynnön julkaisemisen vaikutukset Saapuneisiin tarjouksiin tutustuminen Tarjousten vertaileminen ja hankintapäätöksen laadinta Muistilista kokonaistaloudellisen edullisuuden määrittämiseksi ICT-hankintasopimukset Hankintakohteet Hankintasopimukset Tietosuoja- ja tietoturvavaatimusten huomioiminen hankintasopimuksissa Hankintasopimuksien muuttaminen ja sopimusosapuolien muutokset Sopimusten seuranta, auditointi ja palveluntuotantoketjut Lisenssien hallinta ja sopimukset Immateriaalioikeuksien hallinta ja tiedon saatavuuden turvaaminen Vahingonkorvausvastuu ja vakuutukset Hankintasopimuksien muistilista kuntaliitostilanteessa Kirjallisuutta...129
13 13 Tiivistelmä Julkisten hankintojen toteuttaminen perustuu huolelliseen hankintojen suunnitteluun. Laajempi hankintatarpeen arviointi liittyy yleensä organisaatioissa tapahtuviin muutoksiin. Suomen kuntakenttä muuttuu jatkuvasti kuntaliitosten myötä. Myös ICT-palveluiden tuotantoa pyritään kunnissa tekemään yhteistyössä erilaisilla malleilla. Kuntien tulee varautua hyvissä ajoin ennen muutoksen toimeenpanoa erilaisiin hallinnollisiin, organisatorisiin tai palveluita koskeviin uudistuksiin. Varsinkin suuremmat julkiset hankinnat edellyttävät aikaa paitsi suunnitteluun, myös itse hankintaprosessin toteuttamiseen. Kuntien tietohallinnossa pitää varautua ICT-palveluiden muutoksiin, kun kunnan toimintaan kohdistuvaa muutosta aletaan suunnitella. Kuntien tietohallinnon tehtävien organisointiin vaikuttavat tehtävien sisältö, paitsi myös tuotantotavan tarkoituksenmukaisuus. Kunnallinen itsehallinto ei mahdollista tietohallinnon organisointia aivan vapaasti, vaan kuntien tietohallinnon tehtäviin sisältyy julkisia hallintotehtäviä, joiden järjestämismahdollisuuksia on rajattu lainsäädännössä. Kunnan tietohallinnon suunnitteluvelvoitteista ja tietohallinnon tehtävien organisoinnissa huomioitavasta sääntelystä on kerrottu lisää luvussa 1. Kuntalaissa on säädetty kuntien välisestä yhteistyöstä ja sen järjestämisestä. Hankintalaki puolestaan kannustaa hankintayksiköitä tekemään yhteishankintoja. ICT-hankintojen toteuttaminen kuntien yhteistyönä voidaan toteuttaa monella eri tavalla. Tässä yhteistyössä on otettava huomioon yhteistyötä koskeva sääntely sekä hankintojen järjestämistapaan liittyvät vastuut ja niitä koskevat sopimukset. Näitä kysymyksiä käsitellään luvussa 2. Alueellisesti tehty kokonaisarkkitehtuurityö mahdollistaa yhteishankintojen toteuttamisen. Tämä mahdollistaa suuremmat ostomäärät ja alhaisemmat hinnat. Mitä pidemmälle kunnat vievät yhteistyönsä, sitä suurempaa synergiaetua kunnat voivat saavuttaa. Kunnat voivat yhdenmukaistaa hankintastrategioitaan ja huomioida yhteistyön omissa taloussuunnitelmissaan. Erilaiset muutokset ICT-palveluiden tuotannossa esimerkiksi kuntaliitosten yhteydessä on helpompi toteuttaa, jos kunnat ovat sovittaneet yhteen tietojärjestelmäarkkitehtuurinsa sekä siihen liittyvän tietoarkkitehtuurinsa. Teknologia-arkkitehtuurin yhdenmukaistaminen ei ole välttämätöntä, vaan kuntien teknologia-arkkitehtuurin suuntaviivat pitäisi olla yhteensovitettavissa siten, että kunnat hankkivat yhteentoimivia ohjelmistoja ja laitteistoja osaksi ICT-palveluitaan. Luvussa 3 on käsitelty hankintojen suunnittelussa huomioon otettavia kysymyksiä ICT-palveluita järjestettäessä. Hankinnan suunnittelun pohjana toimii hankintayksiköiden olemassa oleva toimintaympäristö, joka on voitu kuvata kokonaisarkkitehtuurimenetelmän mukaisesti. Yhteisten kuvausten ja asianmukaisesti järjestetyn sopimussalkun perusteella yhteistyötä tekevien
14 14 kuntien on helpompi kartoittaa toimintaympäristön kehittämistarpeet sekä yhteensovittaa hankintatarpeet muun muassa olemassa olevia sopimuksia analysoimalla. Tämä luo pohjan tarjouspyynnön laadinnalle sekä hankintamenettelyn valinnalle. Tarjouspyyntö on kilpailutuksen keskeisin dokumentti, jonka laatiminen on tehtävä erityisen huolella ja riittävän ajan kanssa. Tarjouspyyntöön laatimiseen liittyen kunnan on erityisesti muistettava hankinnan vaiheittaisuus ja sen vaikutus hankinnassa käytettäviin kriteereihin. Lisäksi on syytä pitää mielessä, että kaikkien tarjouspyynnön vaatimusten tulee olla yksiselitteisiä. Hankintamenettelyn valinta on yksi strateginen päätös, jonka hankintayksikkö tekee hankinnan valmistelussa. Kun kunnat tekevät hankintoja yhdessä, on niille merkittävä volyymietu verrattuna tilanteisiin, jossa pieni tai keskikokoinen kunta tekee hankinnan yksin. Mitä arvokkaampi sopimus on toimittajalle, sitä enemmän voi tilaaja vaatia. Sopimuslaadinnassa yhteistyöstä on siis merkittävää etua, kunhan sitä muistaa hyödyntää. Hankintamenettelyn valintaa on käsitelty luvussa 4 ja tarjouspyynnön laadintaa ICThankinnoissa luvussa 5. Onnistuneen hankintaprosessin lopputuloksena syntyy hankintasopimus, joka laitetaan täytäntöön hankintayksikön ja valitun toimittajan yhteistyönä. Hankintasopimus on kumulatiivinen lopputulos hankintaprosessista, joten hankintaprosessin eri vaiheissa on jo kiinnitettävä huomiota hankintasopimuksen sisältöön sekä hankintasopimuksen toimeenpanon edellytyksiin asetettuihin tavoitteisiin nähden. ICT-hankintasopimuksiin liittyviä erityispiirteitä on käsitelty luvussa 6.
15 Säädösluettelo 15 Arkistolaki (831/1994) Hallintolainkäyttölaki (586/1996) Hallintolaki (434/2003) Henkilötietolaki (523/1999) Jätelaki (646/2011) Kuntalaki (365/1995) Kuntarakennelaki (1698/2009) Laki julkisen hallinnon tietohallinnon ohjauksesta (634/2011, tietohallintolaki) Laki julkisista hankinnoista (348/2007, hankintalaki) Laki lasten päivähoidosta (36/1973) Laki sosiaali- ja terveydenhuollon suunnittelusta ja valtionosuudesta (733/1992) Laki potilaan asemasta ja oikeuksista (785/1992, potilaslaki) Laki sosiaalihuollon asiakkaan asemasta ja oikeuksista (812/2000) Laki sosiaali- ja terveydenhuollon asiakastietojen sähköisestä käsittelystä (159/2007) Laki sähköisestä asioinnista viranomaistoiminnassa (13/2013) Laki tietoturvallisuuden arviointilaitoksista (1405/2011) Laki viranomaisten tietojärjestelmien ja tietoliikennejärjestelyjen tietoturvallisuuden arvioinnista (1406/2011) Laki viranomaisten toiminnan julkisuudesta (621/1999, julkisuuslaki) Laki välimiesmenettelystä (967/1992) Pelastuslaki (379/2011) Perusopetuslaki (628/1998) Sosiaali- ja terveysministeriön asetus potilasasiakirjoista (298/2007, potilasasiakirja-asetus) Tekijänoikeuslaki (404/1961) Terveydenhuoltolaki (1326/2010) Vahingonkorvauslaki (412/1994) Valtionavustuslaki (688/2001) Valtioneuvoston asetus julkisista hankinnoista (614/2007, hankinta-asetus) Kuviot ja taulukot Kuvio 1: Hankinnan vaiheet, soveltuvuuden arviointi. Kuvio 2: Hankinnan vaiheet, minimivaatimusten asettaminen. Kuvio 3: Hankinnan vaiheet, vertailuperusteiden määrittäminen. Kuvio 4: Vertailuperusteiden painoarvojen ilmoittaminen. Taulukko 1: Esimerkki ICT-palveluiden jaottelusta. Taulukko 2: Hankintamenettelyn valintaa koskeva kysymyslista. Taulukko 3: Milloin sopimuksen siirto on mahdollista ilman, että sopimuksessa erikseen sallittu siirto kolmannelle.
17 17 1 Kuntien tietohallinto ja ICT-palvelut 1.1 Tietohallinto julkisena hallintotehtävänä Perustuslain mukaan julkinen hallintotehtävä voidaa antaa muun kuin viranomaisen hoidettavaksi vain lailla tai lain nojalla. Julkisen hallinnon tietohallinto on julkisten hallintotehtävien tukitoiminto. Kunta ei voi koskaan ulkoistaa palvelun järjestämisvastuuta. Kunta on aina vastuussa siitä, että lakisääteinen palvelu järjestetään ja tuotetaan lainmukaisesti. Kunnan hankkiessa palveluita, on kunnan arvioitava palvelun tarkoituksenmukainen tuottamistapa sekä perusteltava julkisten hallintotehtävien osalta, miksi palvelun tuottaminen yksityisellä on tarkoituksenmukaisin palvelun tuottamismuoto. Tietohallintolain 3 :n 1 kohdassa on määritelty, että julkisen hallinnon tietohallinnolla tarkoitetaan tukitoimintoa, jolla turvataan julkisten hallintotehtävien hoitaminen tieto- ja viestintäteknisiä menetelmiä ja keinoja hyväksikäyttäen. Tietohallintolaissa tietohallinto sidotaan julkisen hallintotehtävän hoitamiseen, jolloin se on osa julkisen hallintotehtävän hoitamista tilanteissa, joissa tieto- ja viestintäteknologiaa käytetään viranomaisen suoritettaessa julkiseen hallintotehtävään liittyviä toimia. Viranomaisen tietohallinnon päätehtävänä on täyttää ne lainsäädännölliset vaatimukset, jotka kohdistuvat viranomaisen tietoaineistoihin ja tietojenkäsittelyyn. Näitä vaatimuksia ovat ainakin julkisuusperiaatteen toteutuminen, salassa pidettävien tietojen ja henkilötietojen suojaaminen sekä tietoturvallisuudesta ja muusta tiedonhallinnasta huolehtiminen. Julkinen hallintotehtävä voidaan yleensä palauttaa julkisyhteisön lakisääteiseen toiminnalliseen velvoitteeseen. Sillä viitataan verraten laajaan hallinnollisten tehtävien kokonaisuuteen, johon kuuluu esimerkiksi lakien toimeenpanoon sekä yksityisten henkilöiden ja yhteisöjen oikeuksia, velvollisuuksia ja etuja koskevaan päätöksentekoon liittyviä tehtäviä. Julkisella hallintotehtävällä voidaan viitata myös toimintaan, johon liittyy yleisen edun toteuttamista tai muutoin julkisten palvelujen järjestämiselle luonteenomaisia piirteitä. Tällainen tehtävä perustuu lailla tai lain nojalla annettuun julkiseen toimeksiantoon. Toisaalta myös viranomaistoimintaa täydentävät ja avustavat tehtävät ovat julkisen hallintotehtävän hoitamista. Perustuslain 124 asettaa julkisen hallintotehtävän ulkoistamiselle reunaehdot. Julkinen hallintotehtävä voidaan antaa muulle kuin viranomaiselle vain lailla tai lain nojalla. Siten
18 18 julkisen hallintotehtävän hoitaminen ei kuulu sopimusvapauden piiriin. Käytännössä tämä tarkoittaa sitä, että julkisen hallintotehtävän ulkoistaminen edellyttää lainsäädännöllistä tukea. Laissa tulee joko nimenomaisesti osoittaa tietty hallintotehtävä yksityiselle taholle, tai vaihtoehtoisesti laissa tulee antaa viranomaiselle toimivalta sopia yksityisen kanssa hallintotehtävän hoidosta. Julkisen hallintotehtävän antamisen viranomaiskoneiston ulkopuolelle on oltava myös tarpeen tehtävän tarkoituksenmukaiseksi hoitamiseksi. Tarkoituksenmukaisuusedellytyksen täyttyminen on arvioitava tapauskohtaisesti, esimerkiksi tehtävien rutiiniluonteisuus, toimiva vakiintunut käytäntö sekä taloudellinen tarkoituksenmukaisuus voivat täyttää tarkoituksenmukaisuusedellytyksen. Julkisen hallintotehtävän ulkoistaminen ei myöskään saa vaarantaa perusoikeuksia, oikeusturvaa eikä muita hyvän hallinnon vaatimuksia. Lisäksi merkittävää julkisen vallan käyttöä sisältäviä tehtäviä voidaan antaa vain viranomaiselle. Kaikkien perustuslain edellytysten tulee täyttyä, jotta tehtävien antaminen muulle kuin viranomaisille olisi mahdollista. Koska perustuslaissa tarkoitettu muu kuin viranomainen tarkoittaa kaikkia yksityisoikeudellisia yhteisöjä, julkista hallintotehtävää tai siihen liittyvää avustavaa tehtävää ei voida antaa kunnalliselle osakeyhtiölle, ellei tästä ole säädetty erikseen laissa. Kunnan lakisääteisiin tehtäviin liittyviä tietohallinnon tehtäviä ei voida antaa yksityiselle, ellei tällaiseen tehtävän hoitamiseen liittyvissä säännöksissä ole säädetty mahdollisuudesta, että tehtävän hoitoon liittyviä palveluita voidaan hankkia yksityisiltä. Kun erityislainsäädännössä on säädetty kunnalle mahdollisuus antaa palvelun tuottaminen yksityisille, koskee se myös tällaisen palvelun tuottamiseen liittyviä tietohallinto- ja tietojenkäsittelypalveluita. Kunta voi hankkia yksityisoikeudelliselta yhteisöltä palveluja seuraavasti: sosiaali- ja terveydenhuollon suunnittelusta ja valtionavustuksista annettu laki kohta: Kunta voi järjestää sosiaali- ja terveydenhuollon alaan kuuluvat tehtävät muun muassa hankkimalla palveluja valtiolta, toiselta kunnalta, kuntayhtymältä tai muulta julkiselta taikka yksityiseltä palvelujen tuottajalta; lasten päivähoidosta annettu laki kohta: Kunta voi järjestää lasten päivähoidon alaan kuuluvat tehtävät hankkimalla palveluja valtiolta, toiselta kunnalta, kuntayhtymältä tai muulta julkiselta taikka yksityiseltä palvelujen tuottajalta; perusopetuslaki 4.1 : Kunta voi järjestää tässä laissa tarkoitetut palvelut itse tai yhdessä muiden kuntien kanssa taikka hankkia ne rekisteröidyltä yhteisöltä tai säätiöltä taikka valtiolta. Kunta voi hankkia esiopetuspalvelut myös muulta julkiselta tai yksityiseltä palvelujen tuottajalta; jätelaki 43 : Kunnan jätehuoltoon liittyvien palvelutehtävien siirtäminen kuntien omistamalle yhtiölle. On kuitenkin huomioitava, että itse järjestämisvastuuta kunta ei voi ulkoistaa minkään säännöksen perusteella. Tämä tarkoittaa sitä, että kunta voi toteuttaa järjestämisvastuuta hankkimalla palveluita yksityisiltä, mutta vastuuta palveluiden järjestämisestä kunta ei voi ulkoistaa yksityisille. Niin sosiaali- ja terveydenhuollossa kuin opetustoimessakin tietohallinnon tehtävien järjestämisvastuu on kunnilla, jolloin kunnan on vastattava itse tietohallinnosta, mutta näiden toimialojen tietohallinnon palveluita voidaan tuottaa yksityisoikeudellisen toimijan tuottamina kokonaisvastuun säilyessä kunnalla. Kuntien hankkiessa
19 19 julkisiin hallintotehtäviin liittyviä palveluita yksityisiltä, on kunnan perusteltava hankinnan valmisteluvaiheessa, miksi julkiseen hallintotehtävään liittyvien palveluiden järjestäminen on tarkoituksenmukaista kunnan palvelujen tuottamiseksi. Vaikka lainsäädäntöä valmisteltaessa on selvitetty yleiset perusteet sille, että julkinen hallintotehtävä voidaan antaa yksityisille ja se on tarkoituksenmukaista julkisen hallintotehtävän hoitamiseksi, on kunnan kuitenkin viranomaisena tapauskohtaisesti vielä erikseen perusteltava, miksi palvelun tuottaminen on tarkoituksenmukaisempaa yksityiseltä hankittavana palveluna kuin viranomaisen tuottamana palveluna. Tällaisia tarkoituksenmukaisuusperusteita voivat olla alhaiset tuotantokustannukset, palvelun vähäinen käyttömäärä kunnassa ja palvelun tuotannossa tarvittavan erityisasiantuntemuksen puute. Ensinnäkin kunnan lakisääteisiin tehtäviin liittyviä tietohallinnon tehtäviä ei voida antaa yksityiselle, ellei tällaisen tehtävän hoitamiseen liittyvissä säännöksissä ole säädetty mahdollisuudesta hankkia tehtävän hoitoon liittyviä palveluita yksityisiltä. Toiseksi julkisen hallintotehtävän hoitoon liittyviä avustavia tietojenkäsittelytehtäviä ei voida antaa yksityiselle, ellei tästä ole säädetty laissa. Kolmanneksi perinteisesti tietohallinnolle kuuluvia tehtäviä on säädetty laissa nimenomaan viranomaisten tehtäviksi. Tällaisia kunnan tietohallinnon julkisia hallintotehtäviä ovat ainakin: kokonaisarkkitehtuurin suunnittelu- ja kuvaamisvelvollisuus (tietohallintolaki 7 ); hyvän tiedonhallintatavan toteuttamiseen liittyvät tehtävät: tietojärjestelmien kuvaaminen, tietoturvallisuudesta huolehtiminen, varautumissuunnittelu, tietoon liittyvien oikeuksien selvittämisvelvollisuus, tiedon laadun turvaaminen sekä hyvän julkisuusja salassapitorakenteen toteuttaminen (julkisuuslaki 18.4 ); arkistotoimen tehtävät, siltä osin kuin arkistotoimen tehtävät on järjestetty kunnassa osaksi tietohallintoa (arkistolaki 7 ja 8 ); kunnan lakisääteisten tehtävien hoidossa syntyvät henkilörekisterit; sähköisten asiointipalvelujen järjestäminen ja saatavuuden turvaaminen (sähköisestä asioinnista viranomaistoiminnassa annettu laki 5 ja 6 ), palveluperiaatteen toteuttaminen (hallintolaki 7 ); sekä julkisten hankintojen toteuttaminen (hankintalaki 1 ). Koska kyseiset tehtävät on laissa osoitettu nimenomaan viranomaisen suoritettavaksi, niiden ulkoistaminen edellyttää perustuslain 124 :ssä määriteltyjen edellytysten täyttymistä. Näiden tehtävien hoidosta yksityisen tuottamina ei ole yleisiä säännöksiä. Tästä syystä kunnat eivät voi ulkoistaa kokonaisuudessaan tietohallinnon julkisia hallintotehtäviään yksityisoikeudelliselle yhteisölle, ei edes omistamalleen osakeyhtiölle. Kunta sen sijaan voi sopimuksin järjestää tietohallinnon tehtävät liikelaitoksensa tehtäväksi tai kunta voi hankkia tietohallinnon tehtävien hoidon toiselta kunnalta tai kuntayhtymältä, koska perustuslain 124 :n julkisen hallintotehtävän ulkoistamista koskeva rajoite ei koske viranomaisten välistä yhteistyötä. Tällaisessa organisoinnissa on kuitenkin otettava huomioon hankintalainsäädännön asettamat rajoitteet. Selkeästi julkisen hallintotehtävän alaan kuulumattomia tietohallintotehtäviä ovat tekniset tukipalvelut, kuten yleisen tietoverkon ylläpito, hallinnon sisäinen IT-tuki ja perus-
20 20 tietotekniikkapalvelut. Sinällään näihinkin tehtäviin voi liittyä julkisen hallintotehtävän hoitamista julkisten hankintojen muodossa, mutta itse palvelut voidaan tuottaa yksityisoikeudellisen yhteisön tuottamina ilman erityistä sääntelyä. 1.2 ICT-palvelut osana tietohallintoa Tietohallintolaki velvoittaa viranomaisen suunnittelemaan ja kuvaamaan kokonaisarkkitehtuurinsa. Viranomaisen on julkisuuslain ja arkistolain vaatimuksesta ylläpidettävä ICT-palveluluetteloa, jossa on kuvattuna viranomaisen ICT-palvelut ja järjestelmät. Tietohallinnon keskeisenä tehtävänä on huolehtia tietojärjestelmien ja tietoverkon toimivuudesta. Näiden ICT-palveluiden tarjoaminen muodostaa kunnalle tehtäväkokonaisuuden, josta kunnan on vastattava osana tietohallinnon tehtävien hoitoa. Kunnilla tulee olla kuvattuna ICT-palveluiden kokonaisuus. Julkisuuslain 18.1 :n 2 kohdan mukaan osana hyvää tiedonhallintatapaa viranomaisen tulee laatia ja pitää saatavilla kuvaukset pitämistään tietojärjestelmistä sekä niistä saatavissa olevista julkisista tiedoista, jollei tiedon antaminen ole vastoin salassapitosäännöksiä. Arkistolain 8.2 :n mukaan viranomaisen on arkistonmuodostajana määrättävä tehtävien hoidon tuloksena kertyvien asiakirjojen säilytysajat ja -tavat sekä ylläpidettävä niistä arkistonmuodostussuunnitelmaa. Arkistonmuodostussuunnitelmaan kuuluu myös luettelo viranomaisen tietojärjestelmistä osana kuvausta tiedon säilytyspaikoista. Tietohallintolain 7 :n mukaan viranomaisen on suunniteltava ja kuvattava kokonaisarkkitehtuurinsa. Kokonaisarkkitehtuurikuvauksiin kuuluvat toiminta-, tieto-, tietojärjestelmä- ja teknologiarkkitehtuurikuvaukset. Käytännössä kunnan tulisi yhteen sovittaa eri säännösten perusteella tehtävät tietojärjestelmäkuvaukset yhdeksi ICT-palvelusalkuksi, joka koostuu tietojärjestelmäkuvauksista sekä muista ICT-palvelujen kuvauksista. Tietojärjestelmäkuvausten ylläpito on julkinen hallintotehtävä julkisuuslain, arkistolain ja tietohallintolain perusteella, joten kunta ei voi tätä ylläpitotehtävää antaa yksityiselle, koska yksityistämisestä ei ole säädetty laissa. Kunnan ICT-palvelut ovat jaettavissa usealla eri tavalla. Alla on esimerkkiluonteinen jako ICT-palveluista. Taulukko 1. Esimerkki ICT-palveluiden jaottelusta. Kertaluonteiset Laitteet ja ohjelmistot»» Laitteiden ostot»» Ohjelmistolisenssien ostot Infrastruktuuri»» Suunnittelu»» Tietoverkon toimitus
Kuntien ICTpalvelut ja niiden järjestäminen 8/2015 Kunnat Kuntien ICT-palvelut ja niiden järjestäminen Valtiovarainministeriön julkaisuja 8/2015 Kunnat 441 729 Painotuote VALTIOVARAINMINISTERIÖ PL 28